पीड़िता ने बताया है कि वह मुख्य आरोपी को पहले से जानती थी। हालांकि, इस पूरी घटना में 10 अन्य छात्रों के शामिल होने के आरोप पर बगहा एसपी अरविंद गुप्ता ने कहा कि पुलिस इस बात की तफ्तीश कर रही है कि इस घटना में और कितने लोग शामिल थे? बुधवार को ही जिले के सदर अस्पताल में पीड़िता का मेडिकल जांच भी कराया गया जिसकी रिपोर्ट अभी आनी बाकी है। अरविंद गुप्ता ने कहा कि इस पूरे मामले में तफ्तीश और आगे तब बढ़ेगी जब मेडिकल जांच की रिपोर्ट सामने आएगी। बगहा के एसपी ने बताया कि मुख्य आरोपी मंगेश पटवारी ने पुलिस जांच में इस बात का खुलासा किया है कि उसका और पीड़िता का प्रेम प्रसंग था और पीड़िता उस पर शादी करने का दबाव बना रही थी।